છેલ્લા ઘણા સમયથી વરસાદ ખેંચાતા ખેડૂતોએ ઉગાડેલા પાક મુરજાવા અને લંઘાવા લાગતા ખેડૂતોએ પોતાની વાડી કે બોરિંગમાંથી ઉગાડેલા પાકને પાણી આપવાનું ચાલુ કરી દીધું પણ એકબાજુ થી કુદરતનો માર અને બીજીબાજુ પોજીવીસીએલના વીજ ધાંધીયાથી ખેડૂતો હેરાન પરેશાન થઈ રહ્યા છે, જેમાં જેતપુર પંથકના ખેતીવાડી વીજ કનેક્શનોના ચારથી પાંચ ફિડરો ગોંડલ પીજીવીસીએલ ડીવીઝન હેઠળ આવતા હોય અને આ ફિડરોમાંથી જેતપુર પંથકના વીરપુર ફીડર, મેવાસા ફીડર, ચરખડી ફીડર, કાગવડ ફીડર, જલિયાણ ફીડર, પ્રેમગઢ ફીડર આ બધા ફીડરોમાં ગોંડલ ડિવીઝન દ્વારા પૂરતો વીજ પુરવઠો આપવામાં ન આવતો હોવાની ખેડૂતોમાં ફરિયાદ ઉઠી છે.